Zabudnutá antikoncepčná tabletka
Dobrý deň, chcela som sa opýtať. Mala som nechránený pohlavný styk s partnerom. Beriem antikoncepciu, ale v ten deň som ju zabudla užiť a podľa menštruačného kalendára je to pred ovuláciou. Aká je šanca, žeby som mohla byť tehotná? Ďakujem
Dobrý deň,
ďakujeme Vám za otázku.
Ak zabudnete 1 tabletku v balení šanca na otehotnenie sa mierne zvyšuje, ale nie je automaticky vysoká. Závisí to od viacerých faktorov, predovšetkým od toho koľko hodín ubehlo od poslednej podanej tablety a od druhu antikocnepcie. Keďže neuvádzate aký druh antikoncepcie užívate nemôžem sa k otázke adekvátnejšie vyjadriť. Je potrebné užiť vynechanú tabletku čo najskôr a nasledujúcich 7 dní Vám odporúčam ešte doplnkovú ochranu, napr. kondóm a konzultáciu s gynekológom.
Prajem Vám všetko dobré.
S pozdravom
PharmDr. Lenka Čorbová.